21. 6. 86 De Europæiske Fællesskabers Tidende Nr. L 165/1 I (Retsakter hvis offentliggørelse er obligatorisk) RÅDETS FORORDNING (EØF) Nr. 1909/86 af 16. juni 1986 om indførelse af tilsyn med indførslen af visse varer med oprindelse i Amerikas Forenede Stater RÅDET FOR DE EUROPÆISKE FÆLLESSKABER HAR — - under henvisning til traktaten om oprettelse af Det euro- pæiske økonomiske Fællesskab, særlig artikel 113, under henvisning til forslag fra Kommissionen, og ud fra følgende betragtninger : Amerikas Forenede Stater har indført importbegræns- ninger for visse varer fra Fællesskabet ; disse foranstaltninger truer med at skade de berørte producenter i Fællesskabet ; ; for at beskytte Fællesskabets interesser må Fællesskabet indføre tilsyn med indførslen af visse varer med oprin- delse i Amerikas Forenede Stater ; der må træffes bestemmelse om, at medlemsstaterne hurtigt skal meddele Kommissionen oplysninger om indførsel, der faktisk har fundet sted — UDSTEDT FØLGENDE FORORDNING : Artikel 1 Indførslen i Fællesskabet af de i bilaget nævnte varer, der har oprindelse i Amerikas Forenede Stater, underkastes et efterfølgende fællesskabstilsyn på grundlag af indførsels- angivelser eller andre tilsvarende importdokumenter, der var påkrævet før denne forordnings ikrafttræden. Artikel 2 1. For hver af de i bilaget nævnte varer meddeler medlemsstaterne inden for de første ti dage i hver måned Kommissionen nærmere oplysninger om mængde og statistisk værdi, opdelt på NIMEXE-numre, af indførsel med oprindelse i De forenede Stater, som faktisk har fundet sted i den måned, der går forud for den nærmest foregående måned. 2. Den første meddelelse indgives senest den 10. juli 1986 for så vidt angår indførsel, der har fundet sted i maj 1986. Artikel 3 Denne forordning træder i kraft på dagen for dens offent- liggørelse i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Luxembourg, den 16. juni 1986. På Rådets vegne H. van den BROEK Formand